शिकायत के डर से लाइब्रेरी में समय से पहुंच गया स्टाफ
शिकायत के डर से लाइब्रेरी में समय से पहुंच गया स्टाफ
भास्कर संवाददाता | सागर
डॉ. हरीसिंह गौर विश्वविद्यालय की लाइब्रेरी में कर्मचारियों एवं स्टाफ के समय पर नहीं आने की शिकायत पिछले सप्ताह कुलपति सहित यूजीसी, एमएचआरडी को भेजी गई है। विवि के एकेडमिक कौंसिल के सदस्य कपिल देव पटेल ने यह शिकायतें भेजी हैं। मंगलवार को पटेल सुबह 9.30 बजे लाइब्रेरी पहुंचे, तो उन्हे पहली बार पूरा स्टाफ उपस्थित मिला। पटेल के मुताबिक राष्ट्रीय विज्ञान दिवस के कार्यक्रम के कारण सब लोग मौके पर थे। मैं अगले कुछ दिन और जाकर यहां की स्थिति देखूंगा। छात्रहितों में शेड्यूल के मुताबिक पूरे स्टाफ को उपस्थित रहना चाहिए। यहां की किताबों पर अब भी धूल जमी हुई है। इनकी साफ-सफाई होना चाहिए।
बुंदेलखंड राज्य निर्माण के लिए मांगा समर्थन
सागर | बुंदेलखंड राज्य निर्माण की मांग के समर्थन में उत्तरप्रदेश से आए लोगों ने समर्थन मांगा। इस मांग को लेकर लंबे समय से प्रयासरत बुंदेलखंड निर्माण मोर्चा के अध्यक्ष भानू सहाय अपने साथियों के साथ मंगलवार को सागर कोर्ट परिसर पहुंचे। यहां संघ के अध्यक्ष डॉ. अंकलेश्वर दुबे सहित अन्य अधिवक्ताओं से मिले। उनसे समर्थन मांगा। उन्होंने बताया कि बुंदेलखंड क्षेत्र के लिए वर्ष 2010 से केंद्र सरकार से मिल रही 500 मेगावाट फ्री विद्युत के बदले राज्य सरकार द्वारा बिल के माध्यम से वसूली गई औसत धनराशि 1 लाख 70 हजार रुपए को वापस दिए जाने के मांग-पत्र भी भरवाए गए।
hin_Deva hin_Deva bho_Deva hin_Deva hin_Deva hin_Deva